pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. เปิดสถาบันกัญชาทางการแพทย์ ศูนย์กลางความร่วมมือด้านกัญชา กัญชง
วันจันทร์ที่ 22 กุมภาพันธ์ 2564
สธ. เปิดสถาบันกัญชาทางการแพทย์ ศูนย์กลางความร่วมมือด้านกัญชา กัญชง
กระทรวงสาธารณสุข เปิดสถาบันกัญชาทางการแพทย์ เป็นศูนย์กลางความร่วมมือด้านกัญชา กัญชง       ให้ความรู้ ข้อมูลข่าวสาร ที่ถูกต้อง รวดเร็ว แก่ประชาชนและสาธารณะ ตามหลักวิชาการด้านการแพทย์
วันนี้ (22 กุมภาพันธ์ 2564) ที่ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหารกระทรวงสาธารณสุข เปิดสถาบันกัญชาทางการแพทย์ พร้อมมอบนโยบายกัญชาเสรีทางการแพทย์ปี 2564 นายอนุทินกล่าวว่า กระทรวงสาธารณสุขได้ขับเคลื่อนนโยบายกัญชา กัญชง ทางการแพทย์จนสามารถปลดล็อคให้ บางส่วนของกัญชา กัญชง ออกจากการควบคุมยาเสพติดประเภท 5 เพื่อให้ประชาชนได้ใช้ประโยชน์ทางการแพทย์ส่งผลให้ปัจจุบันมีผู้ป่วยที่ได้รับยากัญชาทั้งแผนปัจจุบันและแผนไทย กว่า 50,000 ราย จากสถานพยาบาลในสังกัดกระทรวงสาธารณสุขครอบคลุม 77 จังหวัดทั่วประเทศ มีกลุ่มวิสาหกิจชุมชนผู้ปลูกกัญชาร่วมกับหน่วยงานในสังกัดกระทรวงสาธารณสุขกว่า 300 กลุ่ม เพื่อนําผลผลิตที่ได้มาผลิตเป็นน้ํามันกัญชา และส่วนผสมของยากัญชาแผนไทย เพื่อรักษาในกลุ่มโรคต่างๆ อาทิ โรคลมชัก โรคปลอกประสาทเสื่อมแข็งที่มีภาวะกล้ามเนื้อหดเกร็ง, โรคมะเร็ง, นอนไม่หลับ, ปวดเรื้อรัง เป็นต้น มีระบบการประเมินประสิทธิผลและความปลอดภัยของยากัญชา เพื่อสร้างหลักฐานทางวิชาการสนับสนุนการใช้และขึ้นทะเบียนยากัญชาในอนาคต นอกจากนี้สํานักงานคณะกรรมการอาหารและยาได้เร่งพิจารณายากัญชาเข้าสู่รายการยาในบัญชียาหลักแห่งชาติ ซึ่งจะสร้างให้เกิดอุปสงค์ที่ยั่งยืน เกิดการปลูก การผลิต รวมถึงต่อยอดให้เกิดการศึกษาวิจัย ผลิตภัณฑ์สุขภาพอื่นๆ เช่น ยา อาหาร เครื่องสําอาง ผลิตภัณฑ์สมุนไพรเป็นต้น
นายอนุทิน กล่าวต่อว่า การผลักดันนโนบายกัญชาทางการแพทย์ ได้มีการประสานความร่วมมือกับหน่วยงานต่างๆ อาทิ กระทรวงเกษตรและสหกรณ์ กระทรวงศึกษาธิการ และภาคเอกชนที่มีศักยภาพ เกิดการพัฒนาตั้งแต่ ต้นทาง คือสายพันธุ์กัญชากัญชงที่มีคุณภาพ กลางทาง คือ การผลิตและจําลองภาพพัฒนานวัตกรรมผลิตภัณฑ์และบริการที่มีคุณภาพ ตรงความต้องการของตลาด และปลายทาง คือ การเสริมสร้างศักยภาพผู้ประกอบการให้มีความสามารถในการแข่งขัน ขับเคลื่อนให้เกิดการพัฒนาเชิงสุขภาพและเศรษฐกิจ สําหรับการเปิดสถาบันกัญชาทางการแพทย์เพื่อเป็นหน่วยงานหลัก และศูนย์กลางความร่วมมือ ประสานงานระหว่างหน่วยงานต่างๆ ทั้งในสังกัดกระทรวงสาธารณสุข รัฐวิสาหกิจ และหน่วยงานภายนอก ในการใช้ประโยชน์จากกัญชากัญชงทางการแพทย์ให้เป็นไปในทิศทางเดียวกัน รวมถึงส่งเสริม สนับสนุนองค์ความรู้ เป็นช่องทางในการให้ข้อมูลข่าวสารเกี่ยวกับกัญชา กัญชง ที่ถูกต้อง รวดเร็ว แก่ประชาชนและสาธารณะ ตามหลักวิชาการด้านการแพทย์ที่เหมาะสม
สําหรับกิจกรรมในวันนี้ได้รับความร่วมมือของหน่วยงานต่างๆ ในกระทรวงสาธารณสุขจํานวน 10 แห่ง และเครือข่าย 6 แห่ง ประกอบด้วยนิทรรศการ ผลการดําเนินงานกัญชาทางการแพทย์ ของหน่วยงานทั้งในและนอกกระทรวงสาธารณสุข การเสวนาให้ความรู้เกี่ยวกับกัญชา กัญชง จากผู้เชี่ยวชาญในหัวข้อ “การนํากัญชงไปใช้ประโยชน์ภายใต้กฎหมายใหม่” รวมถึงให้คําปรึกษาแก่ประชาชนผู้สนใจ
*************************** 22 กุมภาพันธ์ 2564
รัฐบาลไทย-ข่าวทำเนียบรัฐบาล-ความคืบหน้าการพัฒนาวัคซีนโควิด-19 ในไทย
วันจันทร์ที่ 22 กุมภาพันธ์ 2564
ความคืบหน้าการพัฒนาวัคซีนโควิด-19 ในไทย
วันเสาร์ที่ 20 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี กล่าวถึงความคืบหน้าในการพัฒนาวัคซีนโควิด-19 เพื่อใช้เองภายในประเทศ ว่าขณะนี้ทั้งมหาวิทยาลัย และหน่วยงานวิจัยของรัฐ เช่น สถาบันวัคซีน และองค์การเภสัชกรรม ได้เร่งศึกษาวิจัยจนได้วัคซีนต้นแบบที่มีความปลอดภัยสูง ผลข้างเคียงน้อย เก็บรักษาง่าย สามารถเก็บในความเย็น 2-8 องศาเซลเซียสซึ่งเป็นอุณหภูมิตู้เย็นปกติได้ และใช้เทคโนโลยีเดียวกันกับที่ใช้ในการผลิตวัคซีนไข้หวัดใหญ่มากว่า 10 ปี คาดว่าจะสามารถเริ่มทดลองใช้ในมนุษย์ได้ในเดือน มี.ค.64 และจดทะเบียนกับ อ.ย. ได้ภายในปี 2565 โดยตั้งเป้าหมายที่จะผลิตให้ได้อย่างน้อย 25 – 30 ล้านโดสต่อปี เพื่อให้เพียงพอต่อการดูแลสุขภาพของประชาชนอย่างทั่วถึง
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปีงบประมาณ พ.ศ. 2564 กลุ่มพื้นที่ภาคกลาง
วันจันทร์ที่ 22 กุมภาพันธ์ 2564
การดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 กลุ่มพื้นที่ภาคกลาง
การประชุมชี้แจงกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ ประจําปีงบประมาณ พ.ศ. 2564 กลุ่มพื้นที่ภาคกลาง จํานวน 8 จังหวัด (ครั้งที่ 1) ณ จังหวัดกาญจนบุรี
นายอําพันธุ์เวฬุตันติรองปลัดกระทรวงเกษตรและสหกรณ์ในฐานะผู้รับผิดชอบกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ภาคกลาง25จังหวัดเป็นประธานการประชุมชี้แจงกํากับการดําเนินงานตามนโยบายและโครงการสําคัญของกระทรวงเกษตรและสหกรณ์ประจําปีงบประมาณพ.ศ. 2564กลุ่มพื้นที่ภาคกลาง(ครั้งที่1)จํานวน8จังหวัดได้แก่จังหวัดกาญจนบุรีสุพรรณบุรีราชบุรีเพชรบุรีประจวบคีรีขันธ์สมุทรสาครสมุทรสงครามนครปฐมและได้ถ่ายทอดสดการประชุมไปยังจังหวัดสมุทรสาครณห้องประชุมแควใหญ่ศาลากลางจังหวัดกาญจนบุรี
สําหรับการประชุมครั้งนี้มีนายธิติโลหะปิยะพรรณผู้อํานวยการสํานักแผนงานและโครงการพิเศษเกษตรและสหกรณ์จังหวัด8จังหวัดพร้อมด้วยหัวหน้ากลุ่มยุทธศาสตร์พัฒนาการเกษตรเข้าร่วมประชุมเพื่อรับทราบการชี้แจงแนวนโยบายของกระทรวงเกษตรฯการหารือแลกเปลี่ยนแสดงความคิดเห็นข้อเสนอแนะและรับทราบปัญหาข้อจํากัดของการดําเนินงานที่ผ่านมาใน4ประเด็นได้แก่1)งานตามนโยบาย/โครงการสําคัญของกระทรวงเกษตรและสหกรณ์2)แนวทางการบริหารจัดการองค์กร3)เป้าหมายการพัฒนาภาคการเกษตรตามศักยภาพ/ความเหมาะสมของพื้นที่และ4)การบูรณาการ/การบริหารจัดการทรัพยากรภายในจังหวัด/ระหว่างจังหวัดเพื่อให้เกษตรและสหกรณ์จังหวัดขับเคลื่อนงานด้านการเกษตรระดับจังหวัดและระดับอําเภอเชื่อมโยงกับทิศทางการพัฒนาระดับภาคและระดับประเทศต่อไป
รัฐบาลไทย-ข่าวทำเนียบรัฐบาล-นายกรัฐมนตรีเร่งขับเคลื่อนเศรษฐกิจหมุนเวียน แก้ไขความเดือดร้อนประชาชน
วันจันทร์ที่ 22 กุมภาพันธ์ 2564
นายกรัฐมนตรีเร่งขับเคลื่อนเศรษฐกิจหมุนเวียน แก้ไขความเดือดร้อนประชาชน
นายกรัฐมนตรีเร่งขับเคลื่อนเศรษฐกิจหมุนเวียน แก้ไขความเดือดร้อนประชาชน
วันนี้ (22 ก.พ. 64) เวลา 11.50 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์หลังการประชุมคณะกรรมการยุทธศาสตร์ชาติว่า ที่ประชุมได้หารือเกี่ยวกับยุทธศาสตร์ชาติและแผนปฏิรูปที่มีความจําเป็นต้องปรับให้สอดคล้องกับสถานการณ์โควิด-19 และสถานการณ์ในปัจจุบัน ทั้งในส่วนของนโยบายการเงินการคลัง แผนงบประมาณระยะปานกลาง ซึ่งต้องดําเนินการให้เป็นไปตามกฎหมายและโครงสร้างที่ระบุไว้ทุกประการ ขณะเดียวกันต้องเร่งชี้แจ้งให้ประชาชนทราบถึงความจําเป็นในการดําเนินการของรัฐบาลทั้ง 2 ลักษณะ คือ จากล่างขึ้นบน (Bottom-up) และจากบนลงล่าง (Top-down) เน้นสร้างโอกาสให้ประชาชนทุกคนสามารถเข้าถึงได้อย่างทั่วถึงและเป็นธรรม ทั้งโครงสร้างพื้นฐานด้านกายภาพ และโครงสร้างพื้นฐานด้านดิจิทัล ให้สามารถใช้ประโยชน์ในปัจจุบันได้โดยเร็วที่สุด
ที่ประชุมได้รับฟังความคิดเห็นจากสภาเกษตรกร หอการค้าอุตสาหกรรม ที่ได้หารือเกี่ยวกับการเกษตรของเศรษฐกิจ BCG ที่ครอบคลุมทั้งด้านสุขภาพ การเกษตร การท่องเที่ยวและบริการ พร้อมทั้งเร่งขับเคลื่อนเศรษฐกิจหมุนเวียน ดําเนินการแก้ไขความเดือดร้อนของประชาชน ตอบสนองประชาชนในแต่ละพื้นที่ ทั้งนี้ การดําเนินการดังกล่าวต้องเกิดความเชื่อมโยงแบบบูรณาการร่วมกัน ทั้งในส่วนของงบประมาณและแผนงานโครงการด้วย
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กบข. จัดส่งใบแจ้งยอดเงินประจำปี 2563 ให้สมาชิกทั่วประเทศ พร้อมเพิ่มช่องทางรับใบแจ้งยอดออนไลน์แบบครบวงจร
วันจันทร์ที่ 22 กุมภาพันธ์ 2564
กบข. จัดส่งใบแจ้งยอดเงินประจําปี 2563 ให้สมาชิกทั่วประเทศ พร้อมเพิ่มช่องทางรับใบแจ้งยอดออนไลน์แบบครบวงจร
กบข. จัดส่งใบแจ้งยอดเงิน ประจําปี 2563 ให้สมาชิกแล้วทั่วประเทศ เพื่อนําไปเป็นหลักฐานการยื่นลดหย่อนภาษีพร้อมเปิดให้บริการดาวน์โหลดใบแจ้งยอดเงินผ่านช่องทางออนไลน์
ดร. ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้จัดส่งเอกสารใบแจ้งยอดเงินสมาชิกประจําปี 2563 ให้กับสมาชิกทั่วประเทศเรียบร้อยแล้ว ทั้งในรูปแบบอิเล็กทรอนิกส์ (e-Statement) และรูปแบบเอกสารผ่านหน่วยงานต้นสังกัด โดยในปีนี้ กบข. ได้พัฒนารูปแบบใบแจ้งยอดเงินประจําปี 2563 โดยแบ่งออกเป็น 2 ส่วน ส่วนแรกเป็นการแสดงยอดเงินสะสมของสมาชิก และเงินที่รัฐสมทบ พร้อมผลตอบแทนที่ กบข. บริหารให้ และส่วนที่สองเป็นข้อมูลยอดเงินสะสมที่สมาชิกนําส่งในระหว่างปี 2563 เพื่อนําไปประกอบการยื่นภาษีเงินได้บุคคลธรรมดา เป็นการอํานวยความสะดวกให้แก่สมาชิกมากยิ่งขึ้น
ทั้งนี้ กบข. ยังได้เพิ่มช่องทางการรับใบแจ้งยอดเงินแบบครบวงจร ทั้งในรูปแบบเอกสารและออนไลน์ให้สมาชิกสะดวกยิ่งขึ้น โดยสมาชิกสามารถเลือกรับใบแจ้งยอดเงินได้ทั้งรูปแบบเอกสาร ซึ่งจะจัดส่งไปยังหน่วยงานต้นสังกัดของสมาชิก หรือ เลือกรับใบแจ้งยอดเงินรูปแบบอิเล็กทรอนิกส์ ซึ่งจะจัดส่งไปทางอีเมลของสมาชิกตามข้อมูลที่ลงทะเบียนไว้ รวมถึงสามารถดาวน์โหลดได้ด้วยตนเอง ผ่าน 3 ช่องทางออนไลน์ ดังนี้ 1. My GPF Application เข้าผ่านสมาร์ทโฟน ที่เมนู “บัญชีของฉัน” เลือกเมนู “ดาวน์โหลด/e-Statement” และเลือก “ขอสําเนาใบแจ้งยอดเงิน” 2. My GPF Website เข้าผ่านคอมพิวเตอร์ที่เว็บไซต์ http://mygpf.gpf.or.th ที่เมนู “บัญชีของฉัน” และเลือก “ขอสําเนาใบแจ้งยอด” และ 3. LINE กบข. @gpfcommunity เข้าผ่านสมาร์ทโฟน ที่เมนู “ดาวน์โหลดใบแจ้งยอดเงิน” ในเมนูหน้าแชท Line กบข. ซึ่งสมาชิกจะได้รับใบแจ้งยอดเงินเป็นไฟล์สกุล pdf ที่มีรหัสผ่าน เพื่อความปลอดภัยของข้อมูลสมาชิกมากยิ่งขึ้น
ดร. ศรีกัญญา กล่าวเพิ่มเติมว่า ใบแจ้งยอดเงินประจําปีเป็นเอกสารสําคัญ สมาชิกควรตรวจสอบความถูกต้องของข้อมูล ทั้งยอดเงิน และข้อมูลส่วนตัว ได้แก่ ชื่อ ที่อยู่ หน่วยงานของตนเอง และปรับแก้ให้เป็นปัจจุบัน โดยสมาชิกสามารถนําใบแจ้งยอดเป็นหลักฐานประกอบการยื่นภาษีประจําปีภายในวันที่ 31 มีนาคม 2564 แต่หากยื่นผ่านอินเทอร์เน็ตที่เว็บไซต์กรมสรรพากร และผ่านแอปพลิเคชัน Rd smart tax สมาชิกจะสามารถยื่นได้ถึงวันที่ 30 มิถุนายน 2564 ซึ่งหากสมาชิกรีบยื่นภาษีก็จะทําให้ได้รับเงินคืนภาษีเร็ว และสามารถนําเงินดังกล่าวไปบริหารให้งอกเงยต่อไป สอบถามข้อมูลเพิ่มเติมได้ที่ Facebook กบข. หรือ Line GPF Community และที่ GPF Contact Center โทร. 1179
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.05 ล้านล้านบาท (ข้อมูล ณ 31 ม.ค. 2564)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-​‘รมช.มนัญญา’ รับฟังปัญหาสหกรณ์เครดิตยูเนี่ยน จ.ประจวบคีรีขันธ์ สร้างความเข้าใจที่ตรงกัน ลดความเดือดร้อน
วันจันทร์ที่ 22 กุมภาพันธ์ 2564
​‘รมช.มนัญญา’ รับฟังปัญหาสหกรณ์เครดิตยูเนี่ยน จ.ประจวบคีรีขันธ์ สร้างความเข้าใจที่ตรงกัน ลดความเดือดร้อน
​‘รมช.มนัญญา’ รับฟังปัญหาสหกรณ์เครดิตยูเนี่ยน จ.ประจวบคีรีขันธ์ สร้างความเข้าใจที่ตรงกัน ลดความเดือดร้อน
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายโอภาส ทองยงค์ อธิบดีกรมตรวจบัญชีสหกรณ์ และนายวิศิษฐ์ ศรีสุวรรณ์ อธิบดีกรมส่งเสริมสหกรณ์ อนุญาตให้สหกรณ์เครดิตยูเนี่ยนบ้านแสงอรุณ จํากัด และตัวแทนสหกรณ์เครดิตยูเนี่ยนในจังหวัดประจวบคีรีขันธ์ เข้าพบ ณ ห้องประชุม 135 กระทรวงเกษตรและสหกรณ์ เพื่อรับฟังปัญหาของสมาชิกจากผลกระทบร่างกฎกระทรวงเกษตรและสหกรณ์ที่ให้สหกรณ์เครดิตยูเนี่ยนถือใช้ ซึ่งในรายละเอียดของกฎกระทรวงมีบางประเด็นที่อาจส่งผลกระทบต่อสมาชิกสหกรณ์ โดยการหารือร่วมกันในวันนี้ เพื่อลดผลกระทบและความเดือดร้อนที่อาจเกิดขึ้นจากการถือใช้กฎกระทรวงฉบับใหม่ ตลอดจนต้องดําเนินการด้วยความถูกต้องภายใต้ผลประโยนช์ของสมาชิก และความมั่นคงของสหกรณ์อย่างแท้จริง พร้อมกันนี้ ได้ชี้แจงให้สมาชิกได้มีความเข้าใจที่ตรงกันในเรื่องกฎระเบียบปลีกย่อยที่สหกรณ์อาจเข้าใจคลาดเคลื่อน อาทิ เกณฑ์การตั้งค่าเผื่อหนี้สงสัยจะสูญ ซึ่งสหกรณ์สามารถตั้งค่าได้เองตามอาชีพเพื่อความเหมาะสม เป็นกฎระเบียบของแต่ละสหกรณ์นั้นๆ ซึ่งสหกรณ์เครดิตยูเนี่ยนมีการทํากิจกรรมเกี่ยวกับด้านการเกษตรจํานวนมาก จึงต้องมีการแก้ไขกฎระเบียบให้เหมาะสม เพื่อไม่ให้ส่งผลกระทบเดือดร้อนต่อไป นอกจากนี้ เน้นย้ําให้เจ้าหน้าที่เกี่ยวข้อง ลงพื้นที่อบรมให้สมาชิกสหกรณ์มีความเข้าใจเพื่อประโยชน์แก่ตัวสมาชิก และหากมีข้อสงสัยสามารถสอบถามเจ้าหน้าที่เพื่อชี้แจงได้ทันที
รัฐบาลไทย-ข่าวทำเนียบรัฐบาล-​นายกรัฐมนตรีปฏิเสธความสนใจการเมือง ย้ำเน้นแก้ไขความเดือดร้อนของประชาชนถือเป็นเรื่องสำคัญที่สุด พร้อมเข้าร่วมรับวัคซีนป้องกันโควิด-19 ล็อตแรกที่จะถึงไทย 24 ก.พ. นี้
วันจันทร์ที่ 22 กุมภาพันธ์ 2564
​นายกรัฐมนตรีปฏิเสธความสนใจการเมือง ย้ําเน้นแก้ไขความเดือดร้อนของประชาชนถือเป็นเรื่องสําคัญที่สุด พร้อมเข้าร่วมรับวัคซีนป้องกันโควิด-19 ล็อตแรกที่จะถึงไทย 24 ก.พ. นี้
​นายกรัฐมนตรีปฏิเสธความสนใจการเมือง ย้ําเน้นแก้ไขความเดือดร้อนของประชาชนถือเป็นเรื่องสําคัญที่สุด พร้อมเข้าร่วมรับวัคซีนป้องกันโควิด-19 ล็อตแรกที่จะถึงไทย 24 ก.พ. นี้
วันนี้ (22 ก.พ. 64) เวลา 12.00 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการประชุมอภิปรายในสภาฯ ที่ผ่านมา ได้รับข้อสังเกตที่เป็นประโยชน์มาดําเนินการติดตาม แก้ไข และสอบสวน รวมทั้งขอความร่วมมือในการติดตามการทํางานของรัฐบาล ลดการนําเสนอข่าวที่สร้างความขัดแย้ง และสร้างความเข้าใจที่ถูกต้อง พร้อมย้ําไม่ให้ความสนใจประเด็นการเมือง สิ่งสําคัญที่สุดคือการแก้ไขความเดือดร้อนและตอบรับความต้องการของประชาชน ขณะที่การชุมนุมที่เกิดขึ้นจะต้องปฏิบัติภายใต้กฎหมายด้วย
นายกรัฐมนตรียังยืนยันที่จะเข้ารับวัคซีนที่จะเข้ามาในวันที่ 24 นี้ เพื่อสร้างความมั่นใจให้แก่ประชาชน ซึ่งวัคซีนที่จะเข้ามาแต่ละประเภทจะมีความเหมาะสมกับคนบางกลุ่ม เช่น ผู้สูงอายุ ผู้มีโรคประจําตัว พร้อมฝากให้ทุกคนดูแลตนเอง ไม่ทําให้ตนเองเป็นผู้ที่ได้รับความเสี่ยง และไม่สนับสนุนกิจกรรมใดๆ ที่ไม่มีมาตรการป้องกันความเสี่ยง ทั้งนี้ รัฐบาลพร้อมดูแลอย่างเต็มที่
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานคลังจังหวัดทั่วประเทศ เปิดจุดบริการลงทะเบียน “เราชนะ” สำหรับผู้ที่ไม่มีสมาร์ทโฟน และผู้ต้องการความช่วยเหลือพิเศษ
วันจันทร์ที่ 22 กุมภาพันธ์ 2564
สํานักงานคลังจังหวัดทั่วประเทศ เปิดจุดบริการลงทะเบียน “เราชนะ” สําหรับผู้ที่ไม่มีสมาร์ทโฟน และผู้ต้องการความช่วยเหลือพิเศษ
ตามที่ ครม.มีการอนุมัติมาตรการเยียวยาและดูแลผู้ที่ได้รับผลกระทบจากการระบาดระลอกใหม่ของโควิด-19 โดยผู้ที่ไม่มีบัตรสวัสดิการแห่งรัฐ และผู้ที่ไม่เคยใช้แอพพลิเคชั่น “เป๋าตัง” ต้องลงทะเบียนเพื่อรับสิทธิผ่านเว็บไซต์ www.เราชนะ.com
นางนิโลบล แวววับศรี รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีได้มีการอนุมัติมาตรการเยียวยาและดูแลผู้ที่ได้รับผลกระทบจากการระบาดระลอกใหม่ของโควิด-19 โดยผู้ที่ไม่มีบัตรสวัสดิการแห่งรัฐ และผู้ที่ไม่เคยใช้แอพพลิเคชั่น “เป๋าตัง” ต้องลงทะเบียนเพื่อรับสิทธิผ่านเว็บไซต์ www.เราชนะ.com ซึ่งกลุ่มที่ไม่มีสามาร์ทโฟนและผู้ที่ต้องการความช่วยเหลือพิเศษ เดิมได้กําหนดให้ลงทะเบียนระหว่างวันที่ 15 – 25 กุมภาพันธ์ 2564 และจากการประชุมเพื่อหาแนวทางการให้ความช่วยเหลือในการลงทะเบียนโครงการเราชนะเพิ่มเติม แก่กลุ่มผู้ที่ต้องการความช่วยเหลือเป็นพิเศษที่มีปลัดกระทรวงการคลังเป็นประธาน ได้มีมติขยายระยะเวลารับลงทะเบียนถึงวันที่ 5 มีนาคม 2564
“กรมบัญชีกลางได้มอบหมายให้สํานักงานคลังจังหวัดทั้ง 76 จังหวัดทั่วประเทศ ในฐานะประธานผู้บริหารการคลังประจําจังหวัด (คบจ.) เปิดจุดบริการลงทะเบียนโครงการเราชนะ สําหรับผู้ที่ไม่มีสมาร์ทโฟนและผู้ต้องการความช่วยเหลือพิเศษ ระหว่างวันที่ 22 กุมภาพันธ์ ถึงวันที่ 5 มีนาคม 2564 ณ สถานที่ตั้งของสํานักงานคลังจังหวัด 76 จังหวัดทั่วประเทศ ในวัน เวลาราชการ เพื่อเป็นการอํานวยความสะดวกในการลงทะเบียนและเพิ่มจุดบริการให้แก่ประชาชนกลุ่มดังกล่าว อีกทั้งเป็นการลดความแออัดของผู้รับบริการ ที่อาจจะทําให้เกิดการแพร่ระบาดของโควิด-19 อีกด้วย” โฆษกกรมบัญชีกลาง กล่าว
โฆษกกรมบัญชีกลางกล่าวเพิ่มเติมว่า ขณะนี้สํานักงานคลังจังหวัดได้เตรียมความพร้อมด้านสถานที่และเจ้าหน้าที่สําหรับการให้บริการรับลงทะเบียน และอธิบดีกรมบัญชีกลางมีความห่วงใยและเน้นย้ําให้คลังจังหวัดทั้ง 76 จังหวัด ปฏิบัติงานด้วยความเข้มแข็ง และอํานวยความสะดวกให้แก่ประชาชนกลุ่มเป้าหมายอย่างทั่วถึง ทั้งนี้ หากมีข้อสงสัยประการใด สามารถติดต่อสอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมหารือเกี่ยวกับกระบวนการจัดการสิ่งแวดล้อม การจัดการของเสียภาคอุตสาหกรรม
วันจันทร์ที่ 22 กุมภาพันธ์ 2564
ปลัดกอบชัยฯ เป็นประธานการประชุมหารือเกี่ยวกับกระบวนการจัดการสิ่งแวดล้อม การจัดการของเสียภาคอุตสาหกรรม
ปลัดกอบชัยฯ เป็นประธานการประชุมหารือเกี่ยวกับกระบวนการจัดการสิ่งแวดล้อม การจัดการของเสียภาคอุตสาหกรรม
วันนี้ (22 กุมภาพันธ์ 2564) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือเกี่ยวกับกระบวนการจัดการสิ่งแวดล้อม การจัดการของเสียอุตสาหกรรม ในพื้นที่เสี่ยงต่างๆ ทั่วประเทศ พร้อมร่วมกันหามาตรการป้องกันและแก้ไขอย่างครบวงจร โดยมี นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม ผู้ตรวจราชการกระทรวงอุตสาหกรรม เลขาธิการคณะกรรมการอ้อยและน้ําตาลทราย รองอธิบดีกรมโรงงานอุตสาหกรรม อุตสาหกรรมจังหวัดและเจ้าหน้าที่ที่เกี่ยวข้องเข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
#กระทรวงอุตสาหกรรม #การจัดการสิ่งแวดล้อม #prmoi
รัฐบาลไทย-ข่าวทำเนียบรัฐบาล-กรมทางหลวงชนบทเปิดใช้ถนนผังเมืองรวมเมืองนครพนม สนับสนุนการขนส่งและการท่องเที่ยว เสริมเศรษฐกิจชายแดนไทย - สปป.ลาว
วันจันทร์ที่ 22 กุมภาพันธ์ 2564
กรมทางหลวงชนบทเปิดใช้ถนนผังเมืองรวมเมืองนครพนม สนับสนุนการขนส่งและการท่องเที่ยว เสริมเศรษฐกิจชายแดนไทย - สปป.ลาว
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสาย ง ค3 และ ค4 ผังเมืองรวมเมืองนครพนม จังหวัดนครพนม (ถนนพนมนาคราช) แล้วเสร็จ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า จังหวัดนครพนมเป็นจังหวัดที่มีพรมแดนติดแม่น้ําโขง เขตชายแดนเชื่อมต่อไปยังสาธารณรัฐประชาธิปไตยประชาชนลาว มีการขนส่งสินค้า การท่องเที่ยวที่ขยายตัวอย่างต่อเนื่องและรวดเร็ว ทช. จึงได้ดําเนินโครงการก่อสร้างถนนสาย ง ค3 และ ค4 ผังเมืองรวมเมืองนครพนม (ถนนพนมนาคราช) เพื่อสนับสนุนยุทธศาสตร์ด้านโลจิสติกส์ การท่องเที่ยวระหว่างประเทศไทยและสาธารณรัฐประชาธิปไตยประชาชนลาว รองรับการเจริญเติบโตของเมืองในอนาคต แก้ไขปัญหาการจราจรที่หนาแน่นในเขตเมือง เพิ่มประสิทธิภาพการเดินทางในพื้นที่ในจังหวัดนครพนมและจังหวัดใกล้เคียง ซึ่งลักษณะการก่อสร้างประกอบด้วย
1. ถนนสาย ง เป็นการก่อสร้างถนนตัดใหม่ สายทางแยกจากถนนทางหลวงแผ่นดินหมายเลข 212 มีจุดเริ่มต้นโครงการอยู่บริเวณหน้าหน่วยเรือรักษาความสงบเรียบร้อยตามลําแม่น้ําโขง และไปบรรจบกับถนนเฟื่องนครและถนนนิตโย (ทางหลวงแผ่นดินหมายเลข 22) โดยก่อสร้างเป็นผิวจราจรแบบคอนกรีตเสริมเหล็ก ขนาด 4 ช่องจราจร ไป - กลับ ไหล่ทางกว้าง 2 เมตร ติดตั้งไฟฟ้าแสงสว่างและอุปกรณ์อํานวยความปลอดภัย ตลอดสายทาง มีทางเท้าและระบบระบายน้ําใต้ทางเท้าบริเวณชุมชน พร้อมก่อสร้างสะพาน 1 แห่ง ระยะทางรวม 3.774 กิโลเมตร
2. ถนนสาย ค3 และ ค4 เป็นการก่อสร้างสายทางแยกจากทางหลวงแผ่นดินหมายเลข 240 (ถนนเลี่ยงเมืองนครพนม) มีจุดเริ่มต้นโครงการอยู่บริเวณ กม.ที่ 5+864 และไปตัดกับถนนสาย ง ต่อเนื่องไปเชื่อมกับถนนเทศาประดิษฐ์ จุดสิ้นสุดโครงการไปบรรจบกับถนนสุนทรวิจิตร หรือถนนชยางกูร (ทางหลวงแผ่นดินหมายเลข 212) ระยะทางรวม 2.134 กิโลเมตร โดยแบ่งเป็น 2 ส่วน ดังนี้
- ส่วนที่ 1 ก่อสร้างถนนใหม่ เป็นผิวจราจรแบบคอนกรีตเสริมเหล็ก ขนาด 4 ช่องจราจร ไป-กลับ ไหล่ทางกว้าง 2 เมตร เกาะกลางแบบทาสีตีเส้น ติดตั้งไฟฟ้าแสงสว่างและอุปกรณ์อํานวยความปลอดภัย ระยะทาง 1.223 กิโลเมตร
- ส่วนที่ 2 ก่อสร้างบนถนนเทศาประดิษฐ์ รูปแบบการก่อสร้างมีทั้งช่วงที่รื้อผิวจราจรเดิมแล้วก่อสร้างผิวจราจรใหม่ และช่วงที่ใช้ผิวจราจรเดิมปูผิวแอสฟัลท์คอนกรีตทับบนผิวจราจรคอนกรีตเสริมเหล็ก ขนาด 4 ช่องจราจร ไป - กลับ ก่อสร้างทางเท้าและระบบระบายน้ําใต้ทางเท้า ติดตั้งไฟฟ้าแสงสว่าง พร้อมปรับปรุงทางแยก ติดตั้งสัญญาณ ไฟจราจร อุปกรณ์อํานวยความปลอดภัย ระยะทาง 0.911 กิโลเมตร
ปัจจุบันถนนสายดังกล่าวได้ดําเนินการก่อสร้างแล้วเสร็จสมบูรณ์และได้เปิดให้ประชาชนได้ใช้สัญจรเรียบร้อยแล้ว ใช้งบประมาณในการก่อสร้างรวม 256.995 ล้านบาท
รัฐบาลไทย-ข่าวทำเนียบรัฐบาล-ศบค. ปรับพื้นที่ควบคุมสูงและเข้มงวด เหลือเพียง จ.สมุทรสาคร เตรียมผ่อนคลายมาตรการในจังหวัดต่าง ๆเพิ่มเติม
วันจันทร์ที่ 22 กุมภาพันธ์ 2564
ศบค. ปรับพื้นที่ควบคุมสูงและเข้มงวด เหลือเพียง จ.สมุทรสาคร เตรียมผ่อนคลายมาตรการในจังหวัดต่าง ๆเพิ่มเติม
ศบค. ปรับพื้นที่ควบคุมสูงและเข้มงวด เหลือเพียง จ.สมุทรสาคร เตรียมผ่อนคลายมาตรการในจังหวัดต่าง ๆเพิ่มเติม
วันนี้ (22 ก.พ. 64) เวลา 15.30 น. ณ บริเวณทางเชื่อมตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยต่อสื่อมวลชนภายหลังเป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 3/2564 โดยที่ประชุมพิจารณาปรับกําหนดเขตพื้นที่จังหวัดต่าง ๆ ที่มีความปลอดภัยมากขึ้น ซึ่งยังเหลือเพียงจังหวัดสมุทรสาครที่ยังเป็นพื้นที่ควบคุมสูงสุดและเข้มงวด รวมถึงการผ่อนคลายมาตรการให้ประเทศไทยเป็นเจ้าภาพในการจัดการแข่งขันกีฬาเจ็ทสกีและแบดมินตันเนื่องจากได้รับความไว้วางใจจากต่างประเทศ เพื่อส่งเสริมการท่องเที่ยวและบริการอีกด้วย ทั้งนี้ กิจกรรมทั้งหมดยังต้องปฏิบัติตามมาตรการของ ศบค. เพื่อให้สามารถดําเนินการได้
ในตอนท้าย นายกรัฐมนตรียืนยันวัคซีนโควิด-19 จะถึงประเทศไทยในวันที่ 24 กุมภาพันธ์ 2564 ซึ่งจะใช้เวลาในการเตรียมความพร้อมประมาณ 2 – 3 วัน เพื่อดําเนินการฉีดวัคซีนตามแผนการต่อไป
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สรรพากร จับมือ บีโอไอ เชื่อมโยงข้อมูลผ่านระบบดิจิทัล อำนวยความสะดวกภาคธุรกิจที่ได้รับส่งเสริมการลงทุน
วันจันทร์ที่ 22 กุมภาพันธ์ 2564
สรรพากร จับมือ บีโอไอ เชื่อมโยงข้อมูลผ่านระบบดิจิทัล อํานวยความสะดวกภาคธุรกิจที่ได้รับส่งเสริมการลงทุน
กรมสรรพากรกับ สนง.คณะกรรมการส่งเสริมการลงทุน เชื่อมโยงข้อมูล เพื่ออํานวยความสะดวกให้แก่ภาคธุรกิจ ลดปัญหาความซ้ําซ้อน ลดขั้นตอนการนําส่งเอกสารอันก่อให้เกิดความผิดพลาดในการยื่นขอใช้สิทธิ ยกเว้นภาษี พร้อมยกระดับบริการภาครัฐผ่านระบบดิจิทัลด้วยข้อมูลชุดเดียว
กรมสรรพากร กับ สํานักงานคณะกรรมการส่งเสริมการลงทุน เชื่อมโยงข้อมูล เพื่ออํานวยความสะดวกให้แก่ภาคธุรกิจ ลดปัญหาความซ้ําซ้อน ลดขั้นตอนการนําส่งเอกสารอันก่อให้เกิดความผิดพลาดในการยื่นขอใช้สิทธิ ยกเว้นภาษี พร้อมยกระดับบริการภาครัฐผ่านระบบดิจิทัลด้วยข้อมูลชุดเดียว
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “ความร่วมมือครั้งนี้ เป็นการลงนามบันทึกข้อตกลงว่าด้วยการเชื่อมโยงข้อมูลร่วมกันระหว่างสํานักงานคณะกรรมการส่งเสริมการลงทุนหรือ บีโอไอ กับกรมสรรพากรที่จะร่วมบูรณาการด้านการให้บริการภาครัฐ พร้อมสนับสนุนให้ภาคธุรกิจดําเนินไปได้อย่างสะดวก รวดเร็วและถูกต้อง ภายใต้กลยุทธ์ Digital Transformation การเชื่อมโยงข้อมูลร่วมกันนี้จะเป็นการอํานวยความสะดวก ช่วยลดความยุ่งยาก ซับซ้อนของขั้นตอนการนําส่งข้อมูลด้านเอกสาร ป้องกันข้อผิดพลาดในการใช้สิทธิประโยชน์ทางภาษีเงินได้นิติบุคคลให้กับผู้ที่ได้รับสิทธิประโยชน์ทางภาษีตามบัตรส่งเสริมการลงทุน”
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน กล่าวว่า “การเชื่อมโยงข้อมูลนี้ เป็นการยกระดับบริการผ่านระบบดิจิทัลด้วยข้อมูลชุดเดียวกันใช้ได้สองหน่วยงาน เพิ่มความสะดวกและลดภาระให้แก่นักลงทุนที่ต้องรายงานความคืบหน้าในการดําเนินการโครงการผ่านระบบ e – Monitoring ไม่ต้องกรอกข้อมูลและจัดส่งเอกสารที่ซ้ําซ้อนให้กับทั้งสองหน่วยงาน สร้างประโยชน์ในการใช้สิทธิประโยชน์ยกเว้นภาษีเงินได้นิติบุคคลผ่านระบบ e – Tax ของบีโอไอให้เป็นข้อมูลที่ถูกต้องและเป็นชุดเดียวกับกรมสรรพากร โดยการเชื่อมโยงข้อมูลดังกล่าวนี้จะเริ่มดําเนินการได้ตั้งแต่วันที่ 1 เมษายน 2564 เป็นต้นไป”
อธิบดีกรมสรรพากร กล่าวเพิ่มเติมว่า “กรมสรรพากรมีความมุ่งมั่นที่จะยกระดับการให้บริการผ่านระบบดิจิทัลตามนโยบายของรัฐบาล เพื่ออํานวยความสะดวกให้กับผู้ที่ได้รับการส่งเสริมในการใช้สิทธิยกเว้นภาษีได้อย่างถูกต้อง ตรวจสอบได้ ผลักดันเศรษฐกิจไทยให้ก้าวไกลไปกับเทคโนโลยีและขับเคลื่อนประเทศไทยไปสู่ Digital Thailand ต่อไป ภายใต้มาตรการ เว้นระยะห่างทางสังคม (Social Distancing)”
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-“กอช. ชวนอาชีพอิสระ วางแผนออมเงินตั้งแต่ต้นปี ผ่านแอป กอช. โปรแกรมคำนวณบำนาญ เพื่อรู้ยอดบำนาญในอนาคต”
วันจันทร์ที่ 22 กุมภาพันธ์ 2564
“กอช. ชวนอาชีพอิสระ วางแผนออมเงินตั้งแต่ต้นปี ผ่านแอป กอช. โปรแกรมคํานวณบํานาญ เพื่อรู้ยอดบํานาญในอนาคต”
กอช.ชวนอาชีพอิสระวางแผนออมเงินตั้งแต่ต้นปี ผ่านแอปพลิเคชัน กอช. “โปรแกรมคํานวณบํานาญ” เพียงระบุอายุเริ่มออม และจํานวนเงินที่จะส่งออมสะสมหรือยอดเงินบํานาญที่ต้องการ แล้วกดปุ่มเริ่มคํานวณ เพื่อช่วยสมาชิกวางแผนออมเงินสะสมกับ กอช.
กองทุนการออมแห่งชาติ หรือ กอช. ชวนอาชีพอิสระ วางแผนออมเงินตั้งแต่ต้นปี ผ่านแอปพลิเคชัน กอช. “โปรแกรมคํานวณบํานาญ” เพียงระบุอายุที่เริ่มออม และจํานวนเงินที่จะส่งออมสะสมหรือยอดเงินบํานาญที่ต้องการ แล้วกดปุ่มเริ่มคํานวณ เพื่อช่วยสมาชิกวางแผนออมเงินสะสมกับ กอช. และเป็นตัวช่วยในการตัดสินใจสมัครเป็นสมาชิก กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. ชวนอาชีพอิสระ วางแผนออมเงินตั้งแต่ต้นปี ด้วยการคํานวณเงินบํานาญที่ต้องการ โดยเข้า แอปพลิเคชัน “กอช.” เลือก “โปรแกรมคํานวณบํานาญ” ผู้ใช้สามารถเลือกรูปแบบการคํานวณบํานาญได้ 2 รูปแบบ ได้แก่ คํานวณบํานาญจาก “ยอดเงินที่ต้องการ” และคํานวณบํานาญจาก “ยอดเงินบํานาญที่ต้องการได้รับ” ซึ่งทั้ง 2 รูปแบบ ผู้ใช้ต้องระบุอายุที่เริ่มส่งเงินออมสะสม ระบุวิธีส่งเงินออมสะสมเป็นรายเดือน หรือ รายปี แล้วระบุยอดเงินที่ส่งออมสะสม หรือ ระบุยอดเงินบํานาญที่ต้องการได้รับ ตามรูปแบบที่เลือกคํานวณ แล้วกดปุ่มเริ่มคํานวณ โปรแกรมจะคํานวณผลลัพธ์ เงินออมรวมกับเงินที่รัฐสมทบและผลประโยชน์โดยประมาณทั้งหมดแล้ว เพื่อให้ผู้คํานวณได้รับข้อมูลที่ครบถ้วน ทั้งยังช่วยให้สมาชิกสามารถวางแผนการส่งเงินออมสะสมเพื่อให้ได้รับเงินบํานาญหลังอายุ 60 ปี ตามจํานวนเงินที่ต้องการได้ด้วยตนเอง เป็นข้อมูลประกอบการตัดสินใจสมัครเป็นสมาชิก กอช.
ทั้งนี้ ผู้ที่สนใจสามารถสมัครสมาชิกได้ที่ แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ออมสินปิดลงทะเบียนสินเชื่อ "SMEs มีที่ มีเงิน" เพื่อธุรกิจท่องเที่ยว ชั่วคราว หลังมีผู้ลงทะเบียนแล้วกว่า 1,500 ราย เต็มวงเงินโครงการ 10,000 ล้านบาท
วันจันทร์ที่ 22 กุมภาพันธ์ 2564
ออมสินปิดลงทะเบียนสินเชื่อ "SMEs มีที่ มีเงิน" เพื่อธุรกิจท่องเที่ยว ชั่วคราว หลังมีผู้ลงทะเบียนแล้วกว่า 1,500 ราย เต็มวงเงินโครงการ 10,000 ล้านบาท
ตามที่ ครม.มีมติเห็นชอบมาตรการช่วยเหลือด้านการเงินเพิ่มเติม เพื่อเยียวยาและเพิ่มสภาพคล่องสําหรับธุรกิจท่องเที่ยวและสาขาธุรกิจที่เกี่ยวเนื่อง เมื่อวันที่ 15 ก.พ.2564 นั้น โดยมอบหมาย ธ.ออมสิน ดําเนินโครงการสินเชื่อดอกเบี้ยต่ํา SMEs มีที่ มีเงิน
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะรัฐมนตรีได้มีมติเห็นชอบมาตรการช่วยเหลือด้านการเงินเพิ่มเติม เพื่อเยียวยาและเพิ่มสภาพคล่องสําหรับธุรกิจท่องเที่ยวและสาขาธุรกิจที่เกี่ยวเนื่อง เมื่อวันที่ 15 กุมภาพันธ์ 2564 นั้น โดยมอบหมายธนาคารออมสิน ดําเนินโครงการสินเชื่อดอกเบี้ยต่ํา SMEs มีที่ มีเงิน สําหรับธุรกิจท่องเที่ยว วงเงิน 10,000 ล้านบาท เริ่มเปิดรับลงทะเบียนยื่นกู้ทางเว็บไชต์ธนาคารออมสิน www.gsb.or.th เมื่อวันที่ 18 กุมภาพันธ์ 2564 ที่ผ่านมา ซึ่งหลังจากเปิดลงทะเบียนไม่นานก็มีผู้แจ้งความประสงค์ยื่นกู้แล้วกว่า 1,500 ราย ขณะนี้เต็มวงเงินแล้ว ธนาคารจึงขอปิดระบบรับลงทะเบียนไว้ก่อน
โดยการลงทะเบียนนี้ เป็นเพียงการแจ้งความประสงค์เพื่อจองวงเงินขอกู้เท่านั้น จากนี้ธนาคารขอเวลาพิจารณาคุณสมบัติผู้กู้ตามหลักเกณฑ์โครงการ ที่ต้องเป็นผู้ประกอบการธุรกิจท่องเที่ยว เป็นนิติบุคคลหรือบุคคลธรรมดา รวมถึงพิจารณาคุณภาพของหลักประกัน เป็นต้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับ เอกอัครราชทูตวิสามัญผู้มีอำนาจเต็มแห่งสาธารณรัฐอิสลามปากีสถาน ประจำประเทศไทย
วันจันทร์ที่ 22 กุมภาพันธ์ 2564
รัฐมนตรีว่าการกระทรวงยุติธรรม ให้การต้อนรับ เอกอัครราชทูตวิสามัญผู้มีอํานาจเต็มแห่งสาธารณรัฐอิสลามปากีสถาน ประจําประเทศไทย
นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับ นายอาซิม อิฟติคาร์ อาห์หมัด (H.E. Mr. Asim Iftikhar Ahmad) เอกอัครราชทูตวิสามัญผู้มีอํานาจเต็มแห่งสาธารณรัฐอิสลามปากีสถานประจําประเทศไทย
ในวันจันทร์ที่ ๒๒กุมภาพันธ์ ๒๕๖๔เวลา ๑๐.๐๐น.
ณ ห้องรับรองประจํากระทรวงยุติธรรม (ห้อง ๓-๐๑) ชั้น ๓ อาคารกระทรวงยุติธรรม
ถนนแจ้งวัฒนะ เขตหลักสี่ กรุงเทพฯ
นายสมศักดิ์เทพสุทิน รัฐมนตรีว่าการกระทรวงยุติธรรม
ให้การต้อนรับ
นายอาซิม อิฟติคาร์ อาห์หมัด (H.E. Mr. Asim Iftikhar Ahmad) เอกอัครราชทูตวิสามัญผู้มีอํานาจเต็ม
แห่งสาธารณรัฐอิสลามปากีสถานประจําประเทศไทย
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยผู้บริหารกระทรวงยุติธรรม ให้การต้อนรับ
โดยทั้งสองฝ่ายได้หารือเกี่ยวกับสวัสดิการสําหรับผู้ต้องขัง และความร่วมมือในการโอนตัวนักโทษ
ภายใต้ความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐอิสลามปากีสถาน
ว่าด้วยความร่วมมือในการโอนตัวผู้กระทําผิดและการบังคับให้เป็นไปตามคําพิพากษาในคดีอาญา
โดยการหารือข้อราชการในครั้งนี้นับเป็นการกระชับความสัมพันธ์ระหว่างประเทศไทย
และปากีสถานให้มีความแน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-กระทรวงยุติธรรม ลงพื้นที่ติดตามการป้องกันและแก้ไขปัญหายาเสพติดในชุมชนพื้นที่กรุงเทพมหานคร
วันจันทร์ที่ 22 กุมภาพันธ์ 2564
กระทรวงยุติธรรม ลงพื้นที่ติดตามการป้องกันและแก้ไขปัญหายาเสพติดในชุมชนพื้นที่กรุงเทพมหานคร
กระทรวงยุติธรรม ลงพื้นที่ติดตามการป้องกันและแก้ไขปัญหายาเสพติดในชุมชนพื้นที่กรุงเทพมหานคร
ในวันจันทร์ที่ ๒๒ กุมภาพันธ์ ๒๕๖๔ เวลา ๑๐.๐๐ น. ณ วัดทองบางเชือกหนัง เขตตลิ่งชัน กรุงเทพฯ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เป็นประธานการประชุมกํากับติดตามการป้องกันและแก้ไขปัญหายาเสพติดในชุมชนพื้นที่กรุงเทพมหานคร และถ่ายทอดนโยบายของพลเอก ประยุทธ์ จันทร์โอชา นายกรัฐมนตรี พลเอก ประวิตร วงษ์สุวรรณ รองนายกรัฐมนตรี และนายสมศักดิ์ เทพสุทิน รัฐมนตรีว่าการกระทรวงยุติธรรม ซึ่งได้เล็งเห็นปัญหาของยาเสพติดเป็นปัญหาที่เป็นวาระแห่งชาติ และเห็นควรให้แก้ไขอย่างจริงจังโดยภาครัฐต้องร่วมมือกับชุมชนจึงจะประสบผลสําเร็จอย่างแท้จริง โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายสุนทร ชื่นศิริ ผอ.ปปส.กทม. นายแพทย์สมชาย ตรีทิพย์สถิตย์ ผู้อํานวยการสํานักงานป้องกันและบําบัดการติดยาเสพติด สํานักอนามัย กรุงเทพมหานคร ผู้บริหารจากหน่วยงานที่เกี่ยวข้อง และเจ้าหน้าที่เข้าร่วม
นอกจากนี้ ได้ลงพื้นที่ตรวจเยี่ยมและรับฟังความคิดเห็นของประชาชนต่อการดําเนินงานแก้ไขปัญหายาเสพติด พร้อมร่วมรับฟังรายงานสถานการณ์ปัญหายาเสพติดและผลการดําเนินงานด้านการปราบปรามยาเสพติดในพื้นที่ พร้อมมอบสื่อรณรงค์ประชาสัมพันธ์ หน้ากากอนามัย แอลกอฮอล์ และน้ําดื่ม สํานักงาน ป.ป.ส. ให้แก่ชุมชน
ผู้ช่วยรัฐมนตรีประจํากระทรวงยุติธรรม กล่าวว่า การแก้ปัญหายาเสพติด เป็นวาระแห่งชาติ ซึ่งมีคณะกรรมาธิการวิสามัญพิจารณาแก้ไขปัญหาแบบครบวงจร ทั้งการบําบัดฟื้นฟูและเยียวยา โดยมีกองทุนแม่ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระราชทานทุนประเดิมเพื่อแก้ไขปัญหายาเสพติดที่เป็นมหันตภัยร้ายทําลายสุขภาพ ทําลายระบบเศรษฐกิจ สังคม และเป็นต้นเหตุของปัญหาอาชญากรรม ทั้งนี้ ผู้ช่วยรัฐมนตรีประจํากระทรวงยุติธรรมยังได้ให้กําลังใจภาคีเครือข่าย ซึ่งร่วมกันเปิดเวทีแก้ไขปัญหายาเสพติด นับเป็นการสืบสานพระราชปณิธานพระบาทสมเด็จพระเจ้าอยู่หัว รัชกาลที่ ๑๐ ซึ่งทรงพระกรุณาโปรดเกล้า ฯ ให้จัดตั้งโครงการจิตอาสาพระราชทานขึ้น เพื่อเป็นการรวมความสมัครสมานสามัคคีของคนไทยทุกคนในการทํากิจกรรมสาธารณประโยชน์
เพื่อพัฒนาพื้นที่ในชุมชนต่าง ๆ ให้มีความเจริญ เพื่อให้เกิดประโยชน์ต่อชุมชนอย่างถาวร เช่น การเฝ้าระวังชุมชนของตนเองให้ปลอดยาเสพติด
รัฐบาลไทย-กระทรวงแรงงานฝึกอบรม ฟรี ปั้นเจ้าหน้าที่ความปลอดภัยในการทำงาน
วันจันทร์ที่ 22 กุมภาพันธ์ 2564
กระทรวงแรงงานฝึกอบรม ฟรี ปั้นเจ้าหน้าที่ความปลอดภัยในการทํางาน
ผู้ช่วยรัฐมนตรีประจํากระทรวงแรงงาน เปิดโครงการของขวัญปีใหม่จากใจกระทรวงแรงงาน (ฝึกฟรี มีทักษะ ชนะอุบัติภัย ใส่ใจแรงงาน) หลักสูตร “เจ้าหน้าที่ความปลอดภัยในการทํางานระดับหัวหน้างาน และระดับบริหาร” หวังลดการประสบอันตรายและโรคเนื่องจากการทํางานในโรงงาน
นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน ประธานในพิธีเปิดโครงการของขวัญปีใหม่จากใจกระทรวงแรงงาน ภายใต้แนวคิด ฝึกฟรี มีทักษะ ชนะอุบัติภัย ใส่ใจแรงงาน หลักสูตร “เจ้าหน้าที่ความปลอดภัยในการทํางานระดับหัวหน้างาน และระดับบริหาร” เมื่อวันที่ 22 กุมภาพันธ์ 2564 ณ มหาวิทยาลัยราชภัฏวไลยอลงกรณ์ จังหวัดปทุมธานี โดยมีนายพงศธร กาญจนจิตรา รองผู้ว่าราชการ จังหวัดปทุมธานี ร่วมเป็นเกียรติในพิธีเปิดการอบรม โดยกล่าวว่า นายสุชาติ ชมกลิ่น รัฐมนตรีว่าการกระทรวงแรงงาน มีนโยบายที่มุ่งหวังพัฒนาคนให้มีความรู้ความเข้าใจในการปฏิบัติงาน เพื่อให้ผู้ใช้แรงงานซึ่งเป็นพลังสําคัญ ในการส่งเสริมขีดความสามารถในการแข่งขันและพัฒนาระบบเศรษฐกิจของประเทศได้มีคุณภาพชีวิตที่ดียิ่งขึ้นและเป็นการแบ่งเบาภาระลดต้นทุน ค่าใช้จ่ายให้กับสถานประกอบกิจการ โดยเฉพาะอย่างยิ่งในช่วงสถานการณ์โรคติดเชื้อไวรัสโคโรนา 2019 (covid-19) โดยมอบให้กรมสวัสดิการและคุ้มครองแรงงานประสานกับหน่วยฝึกอบรมเอกชนจัดฝึกอบรมโดยไม่เรียกเก็บค่าบริการ จํานวน 10,000 คน อันจะเป็นของขวัญปีใหม่ที่เป็นประโยชน์ต่อผู้ใช้แรงงานและผู้ที่เกี่ยวข้อง
ด้านนายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน กล่าวเพิ่มเติมว่า การฝึกอบรมในครั้งนี้ ได้รับความร่วมมือจากบริษัท เพอร์เฟคเซฟตี้เทรนนิ่ง แอนด์คอนซัลติ้ง จํากัด ซึ่งเป็นหนึ่งหน่วยฝึกอบรมใน 205 หน่วยงานที่ขึ้นทะเบียนกับกรมสวัสดิการและคุ้มครองแรงงาน ได้ให้ความร่วมมือ ในการมอบของขวัญปีใหม่ 2564 ของกระทรวงแรงงาน “ รักจากใจ แรงงานไทย สุขใจถ้วนหน้า ” โดยจัดฝึกอบรมหลักสูตร “เจ้าหน้าที่ความปลอดภัยในการทํางานระดับหัวหน้างาน และระดับบริหาร” หลักสูตรละ 60 คน รวม 120 คน โดยไม่เรียกเก็บค่าบริการ ระยะเวลาการฝึกอบรมรวม 12 ชั่วโมง เมื่อผ่านการฝึกอบรมแล้ว จะสามารถทําหน้าที่เจ้าหน้าที่ความปลอดภัยในการทํางาน (จป.) ดูแลความปลอดภัย อาชีวอนามัย และสภาพแวดล้อมในการทํางาน ในสถานประกอบกิจการได้ตามที่กฎหมายกําหนด และนําความรู้ที่ได้รับไปพัฒนางานด้านความปลอดภัยในการทํางาน ลดการเกิดอุบัติเหตุและโรคเนื่องจากการทํางานลงหรือไม่เกิดขึ้น ซึ่งจะเป็นประโยชน์ต่อทั้งตัวผู้เข้ารับการอบรม เพื่อนร่วมงาน สถานประกอบกิจการและประเทศสืบไป
รัฐบาลไทย-ข่าวทำเนียบรัฐบาล-นฤมล เตรียมบุกสุพรรณ สานฝันปั้นอาชีพกลุ่มเปราะบาง
วันจันทร์ที่ 22 กุมภาพันธ์ 2564
นฤมล เตรียมบุกสุพรรณ สานฝันปั้นอาชีพกลุ่มเปราะบาง
รมช.แรงงาน เตรียมลงพื้นที่ จ.สุพรรณบุรี สร้างทักษะอาชีพให้กลุ่มเปราะบาง ท่ามกลางวิกฤติโควิด-19
วันที่ 22 กุมภาพันธ์ 2564ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานเปิดเผยว่า จากการแพร่ระบาดของโควิด-19 ได้ส่งผลกระทบต่อแรงงาน ทั้งกลุ่มแรงงานในระบบ แรงงานนอกระบบ รวมถึงแรงงานที่เป็นกลุ่มเปราะบาง ต้องมีการปรับเปลี่ยนบทบาท ปรับเปลี่ยนอาชีพ ตลอดจนวิถีชีวิตใหม่ เพื่อให้สามารถรับมือกับวิกฤตินี้ได้ โดยรัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีได้มอบหมายให้ทุกกระทรวงออกมาตรการให้ความช่วยเหลือประชาชนที่ได้รับผลกระทบดังกล่าว ไปจนกว่าสถานการณ์จะดีขึ้นหรือสามารถหยุดการแพร่ระบาดของโควิด-19 ได้ ซึ่งกรมพัฒนาฝีมือแรงงาน (กพร.) กระทรวงแรงงาน ได้เดินหน้าขับเคลื่อนภารกิจการพัฒนาอาชีพให้แก่แรงงานทุกกลุ่มอย่างต่อเนื่อง โดยปรับรูปแบบตามความเหมาะสม เพื่อให้แรงงานทุกกลุ่มได้รับความช่วยเหลือด้านการฝึกทักษะอาชีพเพิ่มเติม สามารถสร้างอาชีพ และมีรายได้ที่มั่นคงหลังจากที่สถานการณ์การแพร่ระบาดของโควิด-19 เริ่มคลี่คลาย
รมช.แรงงานกล่าวเพิ่มเติมว่า ในวันที่ 24 กุมภาพันธ์ 2564 มีกําหนดลงพื้นที่จังหวัดสุพรรณบุรี เพื่อขับเคลื่อนการพัฒนาฝีมือแรงงานในกลุ่มเปราะบาง ประกอบด้วย คนพิการ ผู้ดูแลคนพิการ กลุ่มสตรี ซึ่งเป็นหนึ่งในนโยบายการพัฒนาฝีมือแรงงาน ภายใต้แนวคิด 3 ประการ คือ “สร้าง-ยก-ให้ รวมไทยสร้างชาติ” เพื่อให้กลุ่มแรงงานเหล่านี้ได้เข้าถึงการพัฒนาฝีมือแรงงาน ด้วยการเตรียมความพร้อมให้กับแรงงานที่ได้รับผลกระทบจากสถานการณ์การแพร่ระบาดของโควิด-19 และวิกฤตเศรษฐกิจ รวมทั้งเพิ่มโอกาสในการประกอบอาชีพ เพื่อให้อยู่รอดได้ท่ามกลางวิกฤตการณ์ มีอาชีพ มีรายได้อย่างยั่งยืน มีความเข้มแข็ง และมีคุณภาพชีวิตที่ดีขึ้นในระยะยาวของแรงงานและครอบครัว
“กพร. ยังคงมุ่งมั่นที่จะเดินหน้าพัฒนาอาชีพให้กับแรงงานทุกกลุ่มอย่างต่อเนื่อง ซึ่งหลังจากที่สถานการณ์โควิด-19 เริ่มคลี่คลายลง ก็จะได้ลงพื้นที่ไปยังจังหวัดต่าง ๆ เพิ่มมากขึ้น เพื่อรับฟังเสียงจากพี่น้องประชาชนถึงความต้องการพัฒนาทักษะอาชีพให้ตรงกับความต้องการ และก่อให้เกิดประโยชน์ให้แต่ละพื้นที่อย่างสูงสุดต่อไป” รมช. แรงงานกล่าวท้ายสุด
รัฐบาลไทย-ข่าวทำเนียบรัฐบาล- รัฐบาลพร้อมอำนวยความสะดวก ผู้สูงอายุ ผู้ป่วยติดเตียง ผู้พิการ เข้าถึง “เราชนะ” ลงทะเบียน 15-25 ก.พ.
วันอาทิตย์ที่ 14 กุมภาพันธ์ 2564
รัฐบาลพร้อมอํานวยความสะดวก ผู้สูงอายุ ผู้ป่วยติดเตียง ผู้พิการ เข้าถึง “เราชนะ” ลงทะเบียน 15-25 ก.พ.
รัฐบาลพร้อมอํานวยความสะดวก ผู้สูงอายุ ผู้ป่วยติดเตียง ผู้พิการ เข้าถึง “เราชนะ” ลงทะเบียน 15-25 ก.พ.
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่กระทรวงการคลัง จะเปิดให้ประชาชน กลุ่มที่ไม่สามารถเข้าถึงระบบอินเทอร์เน็ต
ไม่มีสมาร์ทโฟน  และผู้ที่อยู่ในภาวะพึ่งพิง เช่น ผู้สูงอายุ ผู้พิการ ผู้ป่วยติดเตียง ลงทะเบียนรับสิทธิ์ตามโครงการเราชนะ ในวันที่ 15 ก.พ.-25 ก.พ. ที่ธนาคารกรุงไทยทุกสาขา หรือหน่วยบริการเคลื่อนที่ธนาคารกรุงไทย โดยประชาชนต้องนําบัตรประชาชนแบบสมาร์ทการ์ดไปใช้ในการลงทะเบียนด้วย และให้ชื่อ/เบอร์โทรศัพท์ผู้ที่ติดต่อได้ หากตรวจสอบแล้วเป็นผู้ได้รับสิทธิ์ จะได้รับวงเงินเข้าบัตรประชาชนเป็นรายสัปดาห์งวดแรกจะได้รับวันที่5มี.ค. จํานวน4,000บาททยอยจ่ายจนครบ 7,000 บาท การใช้เงินสามารถใช้จ่ายผ่าน "บัตรประชาชน" สําหรับการซื้อสินค้าหรือชําระบริการในร้านที่ร่วมโครงการ
และเพื่อให้กลุ่มที่อยู่ในภาวะพึ่งพิงเข้าถึงสิทธิ์ดังกล่าวให้มากที่สุด นางสาวรัชดา กล่าวเพิ่มเติมว่า ทางกระทรวงการคลังจะทํางานร่วมกับกระทรวงมหาดไทย กระทรวงสาธารณสุข กระทรวงการพัฒนาสังคมและความมั่นคงของมนุษย์ ธนาคารกรุงไทยสาขาในพื้นที่ และอาสาสมัครระดับหมู่บ้านทั่วประเทศ อํานวยความสะดวกในการลงทะเบียนให้แก่ประชาชนกลุ่มนี้ โดยธนาคารจัดหน่วยเคลื่อนที่รับลงทะเบียน มากไปกว่านั้น กรณีผู้ป่วยติดเตียงช่วยเหลือตัวเองไม่ได้ สามารถให้ผู้ดูแล หรือคนในครอบครัว ช่วยลงทะเบียนให้ในชื่อของผู้ป่วยนั้น ซึ่งข้อมูลคนพิการที่ไม่สามารถช่วยเหลือตนเองได้จากฐานข้อมูลกรมส่งเสริมและพัฒนาคุณภาพชีวิตคนพิการ ปัจจุบัน มีจํานวน 45,336 คน
สําหรับผู้พิการที่ไม่ได้อยู่ในความดูแลของหน่วยงานภาครัฐ  กระทรวงการพัฒนาสังคมฯจะบูรณาการความร่วมมือกับหน่วยงานที่เกี่ยวข้อง ทั้งในส่วนกลางและในระดับพื้นที่ โดยพร้อมอํานวยความสะดวกและให้คําแนะนํากับผู้พิการเพื่อให้สามารถได้รับสิทธิ์ ทั้งนี้ ในช่วงเวลาที่ผ่านมานับแต่วันเปิดรับลงทะเบียนโครงการเราชนะ  กระทรวงพัฒนาสังคมฯ ได้จัดเจ้าหน้าที่ให้คําแนะนําร่วมกับอพม.(อาสาสมัครพัฒนาสังคมและความมั่นคงของมนุษย์) แก่ผู้สูงอายุและผู้พิการที่มีสมาร์ทโฟน และหากประชาชนมีข้อสอบถาม หรือต้องการความช่วยเหลือทางสังคม สามารถโทรได้ที่ สายด่วน 1300 บริการ 24 ชั่วโมง
...
รัฐบาลไทย-ข่าวทำเนียบรัฐบาล-นายกฯ หนุนบริษัทจดทะเบียนในตลาดหุ้น พร้อมดันอุตสาหกรรมในกลุ่ม BCG และการแพทย์ ขับเคลื่อนเศรษฐกิจไทย
วันอาทิตย์ที่ 14 กุมภาพันธ์ 2564
นายกฯ หนุนบริษัทจดทะเบียนในตลาดหุ้น พร้อมดันอุตสาหกรรมในกลุ่ม BCG และการแพทย์ ขับเคลื่อนเศรษฐกิจไทย
นายกฯ หนุนบริษัทจดทะเบียนในตลาดหุ้น พร้อมดันอุตสาหกรรมในกลุ่ม BCG และการแพทย์ ขับเคลื่อนเศรษฐกิจไทย
นายอนุชา บูรพชัยศรี โฆษกประจําสํานักนายกรัฐมนตรี เผยในการประชุมคณะกรรมการส่งเสริมการลงทุน (บีโอไอ) เห็นชอบมาตรการส่งเสริมการลงทุนให้บริษัทที่ได้รับการส่งเสริมจดทะเบียนในตลาดหลักทรัพย์แห่งประเทศไทย หรือตลาดหลักทรัพย์เอ็มเอไอ (mai) เพื่อเปิดโอกาสให้ผู้ประกอบการไทยเข้าถึงแหล่งเงินทุน รวมทั้งยังจะช่วยเสริมสร้างความเข้มแข็งให้กับตลาดทุนและระบบเศรษฐกิจของประเทศ   นอกจากนี้ ผู้ประกอบการที่เข้าเงื่อนไขยังจะได้รับสิทธิประโยชน์ยกเว้นภาษีเงินได้นิติบุคคลเพิ่มเติมอีกร้อยละ 100 ของเงินทุน ไม่รวมค่าที่ดินและทุนหมุนเวียน
สําหรับการลงทุนในปี 2563 ที่ผ่านมา มีคําขอรับการส่งเสริมการลงทุน จํานวน 1,717 โครงการ มูลค่าลงทุนรวม 481,150 ล้านบาท   โดยกลุ่มอุตสาหกรรมเป้าหมายซึ่งเป็นกลไกขับเคลื่อนเศรษฐกิจ มีมูลค่าลงทุนทั้งสิ้น 230,740 ล้านบาท คิดเป็นร้อยละ 48 ของมูลค่าการขอรับการส่งเสริมทั้งสิ้น โดย 5 อันดับแรก ได้แก่ 1) เครื่องใช้ไฟฟ้าและอิเล็กทรอนิกส์ มูลค่าลงทุน 50,300 ล้านบาท 2) การเกษตรและแปรรูปอาหาร 41,140 ล้านบาท 3) ยานยนต์และชิ้นส่วน 37,780 ล้านบาท 4) ปิโตรเคมีและเคมีภัณฑ์ 36,020 ล้านบาท และ 5) เทคโนโลยีชีวภาพ 30,060 ล้านบาท นอกจากนี้ ยังมีกลุ่มอุตสาหกรรมการแพทย์ที่มีคําขอรับการส่งเสริมในอัตราเพิ่มขึ้นอย่างมาก โดยมีจํานวน 83 โครงการ เพิ่มขึ้นจากปี 2562 ร้อยละ 177 ขณะที่มูลค่าลงทุนรวม 22,290 ล้านบาท เพิ่มขึ้นร้อยละ 165
ด้านการลงทุนโดยตรงจากต่างประเทศ (FDI) มีโครงการยื่นขอรับการส่งเสริม จํานวน 907 โครงการ มูลค่าลงทุน 213,162 ล้านบาท โดยประเทศญี่ปุ่นยื่นขอรับการส่งเสริมมากที่สุด จํานวน 211 โครงการ มูลค่าลงทุน 75,946 ล้านบาท ตามด้วยประเทศจีน มูลค่าลงทุน 31,465 ล้านบาท และสหรัฐฯ มูลค่าลงทุน 24,555 ล้านบาท ขณะที่คําขอรับการส่งเสริมในพื้นที่ EEC มีจํานวน 453 โครงการ มูลค่าลงทุนรวม 208,720 ล้านบาท ส่วนใหญ่ลงทุนในกลุ่มสาธารณูปโภค บริการพื้นฐานและการขนส่ง เป็นต้น ส่วนคําขอรับการส่งเสริมในพื้นที่เขตเศรษฐกิจพิเศษชายแดน (SEZ) มีจํานวน 17 โครงการ มูลค่าลงทุน 12,340 ล้านบาท เพิ่มขึ้นร้อยละ 423 ส่วนใหญ่อยู่ในกลุ่มอุตสาหกรรมที่นักลงทุนไทยมีศักยภาพ เช่น การผลิตถุงมือทางการแพทย์ และการผลิตอาหาร เป็นต้น
โฆษกประจําสํานักนายกรัฐมนตรี ยังเผยถึงทิศทางการส่งเสริมการลงทุนในปี 2564 ว่า นายกรัฐมนตรีได้มอบแนวทาง เน้นขับเคลื่อนอุตสาหกรรมในกลุ่ม BCG การแพทย์ อุตสาหกรรมที่ใช้เทคโนโลยีขั้นสูง ดิจิทัล เพื่อการปรับโครงสร้างของภาคการผลิตและบริการให้มีมูลค่าสูงขึ้น  ทั้งยังยกระดับขีดความสามารถทางการแข่งขันของประเทศและส่งเสริมโครงสร้างพื้นฐานเพื่อรองรับการขยายตัวของอุตสาหกรรมการผลิตและบริการหลังสถานการณ์โควิด-19 คลี่คลายด้วย///
-------------------
รัฐบาลไทย-ข่าวทำเนียบรัฐบาล-โฆษกรัฐบาลย้ำ ไทยไม่ได้สิทธิ์รับวัคซีนฟรีจากโครงการโคแวกซ์ (COVAX) การเจรจากับผู้ผลิตโดยตรงเป็นทางเลือกที่เหมาะสมกว่า
วันอาทิตย์ที่ 14 กุมภาพันธ์ 2564
โฆษกรัฐบาลย้ํา ไทยไม่ได้สิทธิ์รับวัคซีนฟรีจากโครงการโคแวกซ์ (COVAX) การเจรจากับผู้ผลิตโดยตรงเป็นทางเลือกที่เหมาะสมกว่า
โฆษกรัฐบาลย้ํา ไทยไม่ได้สิทธิ์รับวัคซีนฟรีจากโครงการโคแวกซ์ (COVAX) การเจรจากับผู้ผลิตโดยตรงเป็นทางเลือกที่เหมาะสมกว่า
วันนี้ (วันที่ 14 กุมภาพันธ์ 2564) นายอนุชา บูรพชัยศรี โฆษกประจําสํานักนายกรัฐมนตรี ชี้แจงกรณีมีกระแสข่าวว่าไทยตกขบวนรับวัคซีนฟรีจากโครงการโคแวกซ์ หรือ COVAX (ย่อมาจาก Covid-19 Vaccines Global Access Facility หรือโครงการเพื่อการเข้าถึงวัคซีนโควิด-19 ระดับโลก) ว่าโครงการ COVAX นั้นเกิดขึ้นภายใต้ความร่วมมือของกลุ่มพันธมิตรความร่วมมือด้านนวัตกรรมเพื่อรับมือโรคระบาด (Coalition for Epidemic Preparedness Innovations: CEPI), องค์กรกาวี (Gavi, the Vaccine Alliance) และองค์การอนามัยโลก ซึ่งจัดตั้งขึ้นเพื่อสนับสนุนการเข้าถึงวัคซีนโควิด-19 ของประเทศต่างๆ ทั่วโลกอย่างเท่าเทียมกัน ทั้งนี้ ประเทศไทยได้ส่งหนังสือแสดงเจตนารมณ์เข้าร่วมตั้งแต่ช่วงต้นของโครงการแล้ว แต่เนื่องจากกรอบการจัดสรรวัคซีนและข้อตกลงการจองวัคซีนที่กําหนดโดยองค์การอนามัยโลกในช่วงเวลานั้น เป็นช่วงต้นของการพัฒนาวัคซีนทั้งสิ้น ซึ่งหมายความว่าแม้ว่าทําการจองไปแล้ว จะยังไม่ทราบว่าวัคซีนที่จองไปแล้วนั้นจะประสบความสําเร็จหรือไม่ การตัดสินใจของรัฐบาลเป็นการตัดสินใจอย่างรอบคอบท่ามกลางข้อจํากัดและบริบทหลายด้าน ผ่านคณะทํางานที่กระทรวงสาธารณสุขได้ตั้งขึ้น ซึ่งประกอบด้วยผู้เชี่ยวชาญ ทั้งในและนอกกระทรวง ทั้งด้านวิชาการ กฎหมาย การเงิน เพื่อร่วมกันพิจารณาเงื่อนไขของการทําข้อตกลงสั่งจองวัคซีน จึงเป็นการตัดสินใจบนพื้นฐานระหว่างผลประโยชน์และความเสี่ยงที่อาจเกิดขึ้น เพราะอาจจะไม่ได้รับวัคซีนหากการพัฒนาไม่สําเร็จ ล่าช้า และจําเป็นต้องเสียเงินค่าจองล่วงหน้า
นอกจากนี้ หากประเทศในอาเซียนที่จัดอยู่ในระดับที่มีรายได้ปานกลางจนถึงระดับสูง อย่างเช่น ไทย บรูไน สิงคโปร์ และมาเลเซีย จะไม่เข้าข่ายได้รับความช่วยเหลือให้ได้รับวัคซีนฟรี หรือให้ซื้อได้ในราคาถูกจากโครงการ COVAX เนื่องจากรายได้ของไทยอยู่ในระดับปานกลาง ทั้งนี้ มี 6 ประเทศในอาเซียนที่ได้รับวัคซีนฟรี ได้แก่ กัมพูชา อินโดนีเซีย ลาว เมียนมา ฟิลิปปินส์ และเวียดนาม ด้วยเหตุผลนี้จึงทําให้ประเทศไทยหากต้องการเข้าร่วมโครงการการจัดซื้อจัดหาวัคซีนผ่าน COVAX จะต้องจ่ายเงินซื้อวัคซีนเองด้วยงบประมาณที่สูงและมีความเสี่ยงค่อนข้างมาก โดยเป็นการจ่ายเงินจองล่วงหน้าไปก่อนแต่ไม่ทราบแหล่งที่มาของผู้ผลิต และไม่สามารถระบุวันเวลาที่แน่ชัดสําหรับการรับวัคซีนด้วย
โฆษกประจําสํานักนายกรัฐมนตรีกล่าวว่า เมื่อพิจารณาถึงข้อจํากัดที่มีทั้งหมดในการเข้าร่วมโครงการ COVAX แล้ว การที่ประเทศไทยทําความตกลงซื้อวัคซีนโควิด-19 จากผู้ผลิตโดยตรงจึงเป็นทางเลือกที่เหมาะสมภายใต้ข้อจํากัดต่างๆ เนื่องจากมีความยืดหยุ่นกว่า สามารถต่อรองราคาและเงื่อนไขได้โดยตรงกับผู้ผลิต อย่างไรก็ตาม โฆษกรัฐบาลยืนยันว่า เมื่อคํานึงถึงประโยชน์ของประชาชนไทยเป็นหลัก รัฐบาลไม่ปิดกั้นการเจรจากับที่ใดหาก COVAX ปรับเงื่อนไขรวมถึงข้อเสนอต่างๆ ซึ่งหากไทยเห็นว่าเป็นประโยชน์ก็ยังสามารถทําข้อตกลงผ่าน COVAX ได้ในอนาคต
..
รัฐบาลไทย-ข่าวทำเนียบรัฐบาล-หนุนวิจัยวัคซีนโควิด-19 ในไทย
วันอาทิตย์ที่ 14 กุมภาพันธ์ 2564
หนุนวิจัยวัคซีนโควิด-19 ในไทย
...
นอกจากการสั่งซื้อวัคซีนโควิด-19
จากบริษัทในต่างประเทศแล้ว
รัฐบาลยังคงสนับสนุนการวิจัย
และพัฒนาวัคซีนป้องกันโควิด-19
ภายในประเทศด้วยเช่นกัน
.
ล่าสุด องค์การเภสัชกรรม (อภ.) เดินหน้า
ศึกษาวิจัยทางคลินิกวัคซีนป้องกัน
โรคโควิด-19 ในมนุษย์ระยะที่ 1
ภายในเดือนมี.ค.นี้ หลังจากที่
ผลการทดลองในสัตว์ พบว่า
สามารถกระตุ้นภูมิคุ้มกัน
ที่ได้ผลดีและปลอดภัย
.
โดยเมื่อทําการศึกษาวิจัย
ทางคลินิกครบทั้ง 3 ระยะแล้ว
ขั้นตอนต่อไป คือ การยื่นขอขึ้นทะเบียนกับ อย.
และผลิตระดับอุตสาหกรรมของ อภ.
ซึ่งจะทําให้ประเทศไทยมีโรงงาน
ผลิตวัคซีนโรคโควิด-19 เป็นแห่งที่ 2
และจะเป็นฐานการผลิตวัคซีนตั้งแต่ต้นน้ําของอาเซียน
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
อนุมัติ ! 2.8 หมื่นล้าน บรรเทาภาระเกษตรกร
เพิ่มงบ 5% หนุนอาหารกลางวันนักเรียน
เคาะแล้ว! ประกันรายได้ชาวสวนปาล์ม ปี 64
หนุนใช้ e – อั่งเปา แทนเงินสดต้อนรับตรุษจีน
เปิดขั้นตอนลงทะเบียน “เราชนะ” กลุ่มไม่มีสมาร์ทโฟน
รัฐบาลไทย-ข่าวทำเนียบรัฐบาล-เพิ่มงบ 5% หนุนอาหารกลางวันนักเรียน
วันอาทิตย์ที่ 14 กุมภาพันธ์ 2564
เพิ่มงบ 5% หนุนอาหารกลางวันนักเรียน
...
เด็กเล็ก เป็นวัยที่ร่างกายและสติปัญญา
กําลังเจริญเติบโตอย่างมาก
จึงต้องการอาหารที่มีคุณค่าทางโภชนาการสูง
.
ขณะที่ปัจจุบันต้นทุน ค่าวัตถุดิบ ในการทําอาหาร
เพิ่มสูงขึ้นตามภาวะเศรษฐกิจ
ครม. จึงเห็นชอบเพิ่มงบประมาณค่าอาหารกลางวัน 5%
สําหรับเด็กชั้น อ.1 – ป.6 ทั้งหมด 51,637 โรงเรียน
ครอบคุลมนักเรียน 6,147,469 คน
รวมเป็นเงิน 25,436 ล้านบาท
.
โดยให้ทุกหน่วยที่ได้รับการจัดสรรงบประมาณ
ใช้อัตราค่าอาหารเป็นมาตรฐานเดียวกัน
แบ่งเป็น โรงเรียนในสังกัด ศธ.อว. กทม.
เมืองพัทยา และ ตชด. จํานวน 200 วัน
และโรงเรียนในสังกัด พม.จํานวน 252 วัน
เริ่มดําเนินการในเทอมที่ 2/2564
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติ ! 2.8 หมื่นล้าน บรรเทาภาระเกษตรกร
วันอาทิตย์ที่ 14 กุมภาพันธ์ 2564
อนุมัติ ! 2.8 หมื่นล้าน บรรเทาภาระเกษตรกร
...
โครงการสนับสนุนค่าบริหารจัดการ
และพัฒนาคุณภาพผลผลิตเกษตรกร
ผู้ปลูกข้าวปีการผลิต 2563/64
มีขึ้นช่วงปลายปี 63
เพื่อช่วยลดต้นทุนให้เกษตรกร
.
โดยเมื่อวันที่ 3 พ.ย.63
ครม.อนุมัติให้ ธ.ก.ส.
จ่ายให้เกษตรกร ไร่ละ 500 บาท
ครัวเรือนละไม่เกิน 20 ไร่
รวมแล้วมีกว่า 4.6 ล้านครัวเรือน
.
ด้วยสถานการณ์ของโรคโควิด-19
ครม.วันที่ 9 ก.พ. 64 จึงอนุมัติงบเพิ่มอีก
28,046.81 ล้านบาท สมทบให้เกษตรกร
โดยจ่ายอีก ไร่ละ 500 บาท
ครัวเรือนละไม่เกิน 20 ไร่
.
รวมเป็นวงเงิน 56,093.63 ล้านบาท
เพื่อบรรเทาภาระค่าใช้จ่าย ต้นทุนการผลิต
และความเดือดร้อนในการดํารงชีพ
ให้แก่เกษตรกรผู้ปลูกข้าว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๔
วันพฤหัสบดีที่ 11 กุมภาพันธ์ 2564
รองนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๔
รองนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๔
วันที่ ๑๐ กุมภาพันธ์ ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ตึกบัญชาการ ๑ ทําเนียบรัฐบาล
รัฐบาลไทย-ข่าวทำเนียบรัฐบาล-ผู้ช่วยปลัดวธ.ร่วมเป็นประธานแถลงข่าวงานประกาศรางวัลภาพยนตร์แห่งชาติ สุพรรณหงส์ ครั้งที่ ๒๙
วันพฤหัสบดีที่ 11 กุมภาพันธ์ 2564
ผู้ช่วยปลัดวธ.ร่วมเป็นประธานแถลงข่าวงานประกาศรางวัลภาพยนตร์แห่งชาติ สุพรรณหงส์ ครั้งที่ ๒๙
ผู้ช่วยปลัดวธ.ร่วมเป็นประธานแถลงข่าวงานประกาศรางวัลภาพยนตร์แห่งชาติ สุพรรณหงส์ ครั้งที่ ๒๙
วันที่ ๑๐ กุมภาพันธ์ ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางสาวเพชรรัตน์ สายทอง ผู้ช่วยปลัดกระทรวงวัฒนธรรม ร่วมเป็นประธานแถลงข่าวงานประกาศรางวัลภาพยนตร์แห่งชาติ สุพรรณหงส์ ครั้งที่ ๒๙ โดยมี นายวิเชียร จันทรโณทัย ผู้ว่าราชการจังหวัดนครราชสีมา นายสมชัย ฉัตรพัฒนศิริ ประธานสมาพันธ์สมาคมภาพยนตร์แห่งชาติ ดร.สรจักร เกษมสุวรรณ เลขาธิการสมาพันธ์สมาคมภาพยนตร์แห่งชาติ กรรมการสมาพันธ์สมาคมภาพยนตร์แห่งชาติ เจ้าหน้าที่ สื่อมวลชน และประชาชนผู้สนใจ เข้าร่วม ณ ควอเทียร์ซีเนอาร์ต (Quartier CineArt) ชั้น ๔ ศูนย์การค้า The Emquartier
ทั้งนี้ งานประกาศ "รางวัลภาพยนตร์แห่งชาติสุพรรณหงส์ ครั้งที่ ๒๙" กําหนดจัดขึ้น วันที่ ๒๘ กุมภาพันธ์ ๒๕๖๔ ณ MCC HALL ชั้น ๓ เดอะมอลล์โคราช จังหวัดนครราชสีมา มีการถ่ายทอดสดผ่าน Workpoint TV ช่อง ๒๓ เวลา ๒๒.๑๕ น. เป็นต้นไป
รัฐบาลไทย-ข่าวทำเนียบรัฐบาล-นายกฯ อวยพรตรุษจีนแก่คนไทยเชื้อสายจีนให้สุขสมหวัง ร่ำรวยตลอดปี
วันพฤหัสบดีที่ 11 กุมภาพันธ์ 2564
นายกฯ อวยพรตรุษจีนแก่คนไทยเชื้อสายจีนให้สุขสมหวัง ร่ํารวยตลอดปี
นายกฯ อวยพรตรุษจีนแก่คนไทยเชื้อสายจีนให้สุขสมหวัง ร่ํารวยตลอดปี
วันนี้ (11 กุมภาพันธ์ 2564) พลเอก ประยุทธ์ จันทร์โอชา นายกรัฐมนตรี ได้มีวีดิทัศน์เพื่ออวยพรชาวไทยเชื้อสายจีน เนื่องในเทศกาลตรุษจีน หรือวันขึ้นปีใหม่ของชาวจีน
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าเนื่องในโอกาสช่วงเทศกาลตรุษจีนวันที่ 12 กุมภาพันธ์ 2564 นี้ นายกรัฐมนตรีได้มีวีดิทัศน์กล่าวอวยพรชาวไทยเชื้อสายจีน โดยอวยพรให้ ชาวไทยเชื้อสายจีนทุกท่านสุขสมหวังและร่ํารวยตลอดปี “ซินเจิ้งหรูอี้ ซินเหนียนฟาไฉ” นายกรัฐมนตรีได้กล่าวว่า เป็นครั้งแรกที่รัฐบาลไทยได้ประกาศให้วันที่ 12 กุมภาพันธ์ 2564 เป็นวันหยุดพิเศษในช่วงเทศกาลตรุษจีน จึงถือเป็นโอกาสสําคัญที่จะได้ระลึกถึงสายสัมพันธ์ที่ใกล้ชิดระหว่างไทยกับจีน มิตรภาพ ความผูกพัน และความร่วมมืออย่างแข็งขันระหว่างรัฐบาลของทั้งสองประเทศ ทั้งนี้ แม้สถานการณ์การโรคโควิด-19 ทําให้ไม่สามารถเดินทางไปมาหาสู่กันได้ นายกรัฐมนตรีเชื่อมั่นว่าไทยและจีนจะขับเคลื่อนความสัมพันธ์ระหว่างกันให้แน่นแฟ้นยิ่งขึ้น และก้าวข้ามผ่านความท้าทายต่างๆ ได้ด้วยดี
ทั้งนี้ โฆษกประจําสํานักนายกรัฐมนตรีได้กล่าวว่า นายกรัฐมนตรีชื่นชมมิตรภาพความสัมพันธ์ไทยจีนเสมอมา โดยทั้งสองประเทศได้สถาปนาความสัมพันธ์ทางการทูตระหว่างกันมาแล้วกว่า 45 ปี เป็นความร่วมมือทวิภาคีที่มีพลวัตอย่างต่อเนื่องแม้ในช่วงเวลาที่ทั้งสองประเทศประสบกับความท้าทายจากสถานการณ์แพร่ระบาดของโรคโควิด-19 และเชื่อมั่นว่าในภายหลังเมื่อสถานการณ์โควิด-19ดีขึ้นแล้ว ทั้งสองประเทศจะมีความร่วมมือกันในทุกมิติ โดยเฉพาะอย่างยิ่งเศรษฐกิจและสังคมเพื่อเดินหน้าสู่การพัฒนาร่วมกัน